rlitschk/wikidir huggingface dataset:
Bennbössel is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Bennbössel. De Oort liggt op de Linnelner Geest. Dat Water ut dat Rebeed flütt över’n Gohbeek af. De Naveröörd sünd Groten Zähln in’n Noorden, Geerkenhoff un Odeweg in’n Noordoosten, Schepinkel, Sankt Pauli un Egenbossel in’n Oosten, Lehrden un Groten Heinz in’n Süüdoosten, Lüttjen Heinz un Goldborn in’n Süden, Kükenmoor, Gohbeek, Neenkroog, Kohlenföör un Huxhaal in’n Süüdwesten, Brouk un Schmomöhlen in’n Westen un Lüttjen Zähln in’n Noordwesten. Bennbössel kummt 1320 in en Oorkunn von’n Veerner Bischop Nikolaus as Benige-Bostellde toeerst in de Oorkunnen vör. In’n Eersten Weltkrieg sünd 13 Soldaten ut Bennbössel fullen oder vermisst un in’n Tweten Weltkrieg 32. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort is an’n
De Arktis is de Eerdregion rund um den Noordpol umto. Dor höört de nöördlichen Deele vun de dree Kontinente Noordamerika, Asien un Europa to un ok de Arktische Ozean, de to’n groten Deel todeckt is mit Ies. De Naam Arktis kummt vun dat ooldgreeksche Woort ἄρκτος (árktos) vun her, wat „Boor“ bedüden deit. Dat Adjektiv arktikós (‚arktisch‘ ‚nöördlich‘) meent dat Land unner dat Steernbild vun den Groten Boren. De Polarsteern liggt mit man bloß 44 Bagenminuten Afstand meist lootrecht over den Noordpol un warrt hüdigendags to dat Steernbild Lüttje Boor torekent. Wecke Gemarken to de Arktis tohören doot, dat warrt faken bestimmt vunwegen dat Klima oder vunwegen de Vegetatschoonsgeografie. Dor speelt u. a. de Boomgrenz en Rull oder de Juli-Isotherme vun 10 °C, wenn se vun de süüdlichern Regionen up de Eer afgrenzt warrt. Vörtieds is slicht seggt wurrn, bi de Arktis hannel sik dat um de „Region nöördlich vun’n Polarkrink“ (66° 33‘ nöördliche Breede). For allerhand Naturwetenschoppen, de sik mit de Arktis befaten döen, weer düsse Definitschoon avers nich to bruken, vunwegen datt de Klimazoon vun de Arktis nich vun’n Polarkrink afhangen dö. Sunnerlich in de Hoocharktis sünd Land un See to’n groten Deel dat ganze Johr vun Snee
Överlopers sünd en Geslecht mank de Snippenvagels. Dor gifft dat hüdigendags man bloß twee Aarden vun. Een leevt in de Paläarktis un de annere in de Nearktis Beide Aarden freet sunnerlich Insekten De hoolt se vun boven vun’e Eer, man ok ut Klöven oder twuschen Steene rut. Wenn de Büte sik bewegen deit, sliekt sik beide Aarden an ehr ran, as Reegers dat maakt. Överloper (A. hypoleucos) Drosselöverloper (A. macularius) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Hans-Günther Bauer, Einhard Bezzel und Wolfgang Fiedler (Rutg.): Das Kompendium der Vögel Mitteleuropas: Alles über Biologie, Gefährdung und Schutz. Band 1: Nonpasseriformes – Nichtsperlingsvögel, Aula-Verlag Wiebelsheim, Wiesbaden 2005, ISBN 3-89104-647-2 Richard Sale: A Complete Guide to Arctic Wildlife, Verlag Christopher Helm, London 2006, ISBN 0-7136-7039-8 Kiek bi Sale, A complete Guide... Överlopers. Mehr Biller, Videos oder Audiodateien to’t Thema gifft dat bi Wikimedia Commons.
Langwedel (hoochdüütsch Langwedel) is en Flecken in de Gemeen Langwedel in’n Landkreis Veern, Neddersassen. Binnen de Gemeen Langwedel billt de Oort de polietsche Oortschop Langwedel. Vondaag is Langwedel mit Dauben tohoopwussen. De Oort liggt op de Achem-Veerner Geest. Dat Water ut dat Rebeed flütt över’n Goldbeek na de Ole Aller hen af. De Naveröörd sünd Allerdörp in’n Noorden, Völkersen un Doolbröch in’n Noordoosten, Hobüttel, Förth un Nindörp in’n Oosten, Daulsen in’n Süüdoosten, Groten Eeßel un Lüttjen Eeßel in’n Süden, Winkel un Intschen in’n Süüdoosten, Dauben in’n Westen un Langwedelermoor in’n Noordwesten. Langwedel kummt 1226 toeerst in de Oorkunnen vör. In dat 13. Johrhunnert is dor dat Slott Langwedel boot worrn, an de Hannelstraat, de hier över de Grenz von dat Stift Veern na dat Arzstift Bremen güng. Boot hett disse Waterborg de Bremer Arzbischop Gerhard II. In de Franzosentied von 1810 bet 1814 hett de Oort to de Mairie Bauen in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to’n Distrikt Langwedel in dat Amt Veern tohöört. Na 1885 weer dat in’n Kreis Veern, de 1932 mit’n
Scharnhors (hoochdüütsch Scharnhorst) is en Dörp in de Gemeen Veern in’n Landkreis Veern, Neddersassen. Binnen de Gemeen billt de Oort de polietsche Oortschop Scharnhors. Bi Scharnhorst höört von öllers ok de lüttjere Öörd Schnuckenstall, Doomöhlen un Oosterkroog mit to. De Oort liggt op de Achem-Veerner Geest. Dat Water ut dat Rebeed flütt över’n Halsbeek af. De Naveröörd sünd Holbm, Brammer un Deelsen in’n Noordoosten, Kerklinneln, Hoost un Lindhoop in’n Süüdoosten, Schnuckenstall, Oosterkroog un Bössel in’n Süden, Veern, Ulemöhlen, Doomöhlen un Neemöhlen in’n Süüdwesten, Daulsen in’n Westen un Wall in’n Noordwesten. Scharnhors kummt 1267 as Scarnhorst apud Verdam toeerst in de Oorkunnen vör. In’n Eersten Weltkrieg sünd söss Soldaten ut Scharnhors fullen oder vermisst un in’n Tweten Weltkrieg 36. In’n Februar 1945 is bi en Luftangreep bi Scharnhorst en Tog mit över 400 Flüchtlinge ut Oostprüßen beschaten worrn, de op de Bahnlien Ülzen–Langwedel ünnerwegens weer. Dorbi hett dat en Reeg Dode geven. Bi en Luftangreep an’n 16. April 1945 sünd fiev Minschen ut Scharnhors doodbleven. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat
De Dogger (Alca torda), up Platt ok Duker, Foot in’n Moors oder Foot in’t Maars nömmt, is en Vagel ut de Familie vun de Alkenvagels. Nadem de Grote Alk in’t 19. Johrhunnert utstorven is, hannelt sik dat um de eenzige Aart ut dat Geslecht vun de Alken, de hüdigendags noch leven deit. Dat gifft twee Unneraarden, de sik man bloß in’e Grötte en beten verscheelt, man, wat de Gene angeiht, meist liek sünd. De Dogger is en stevig booten Alken mit en hogen, an’e Sieten tohopendrückten Snavel un en Steert, de man wat lang is for en Alkenvagel. Up dat Water un in’e Luft laat he, as Lummen, man sien Snavel is danniger un sien Steert is länger. An Land sitt un loppt he liekup. In Middeleuropa brott de Dogger bloß man an de wecken Stäen un hollt sik dor in’n Sommer up. In’n Winter steiht he regelmotig an de Oost- un Noordseeküst. Vun 2015 af an warrt de Dogger vun de IUCN taxeert as en Vagel, de „nich wiet af vun Gefohr“ is. Utwussene Doggers sünd 38 bit 43 cm lang un könnt ehre Flunken 60 – 69 cm wiet ut’neen spannen. Weegen doot se twuschen 600 un 800
Scharnhorst betekent Scharnhorst, Deel von Niestadt in de Region Hannover, Neddersassen, (Olt-)Scharnhorst, Stadtdeel von Düörpm, Noordrhien-Westfalen, Stadtbezirk Scharnhorst, Stadtbezirk von Düörpm, Noordrhien-Westfalen, Scharnhorst, Oort in de Gemeen Esche in’n Landkreis Celle, Neddersassen, Zeche Scharnhorst, en stillleggt Steenköhlenzeche in Düörpm, Scharnhorst, Feernsehreeg von de Defa, Scharnhorst, Riekspostdamper von’n Noorddüütschen Lloyd von 1904, SMS Scharnhorst, Groten Krüzer von de Kaiserliche Marien von 1907, Scharnhorst, Fischdamper, de in’n Eersten Weltkrieg as Vörpostenboot deent hett, Scharnhorst, Passageerschipp von’n Noorddüütschen Lloyd von 1935, Scharnhorst, Slachtschipp von de Kriegsmarien von 1936, Scharnhorst (F 213), Fregatt von de Bundsmarien. Dat is ok de hoochdüütsche Naam von Scharnhors, Oort in de Gemeen Veern in’n Landkreis Veern, Neddersassen. Scharnhorst is de Familiennaam von Gerhard Scharnhorst (1915–2009), düütschen Politiker, Gerhard Scharnhorst (* 1949), düütschen Maler, Gerhard von Scharnhorst (1755–1813), düütschen Generaal, Gustav Carl von Scharnhorst (1670–1737), düütschen Jurist, Wilhelm von Scharnhorst (1786–1854), düütschen Generaal. Kiek ok bi: Scharnhorst-Oost. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lüttalken sünd en Geslecht mank de Alkenvagels. Hüdigendags höört dor veer Aarden to, de all in'n Noordpazifik vörkaamt. Dor sünd mit den Lüttjen Alk un den Baartalk de lüttjesten vun all Alkenvagels mit bi. De IUCN sütt de Saak so, datt man sik um de Lüttalken alltohopen „gor keen Sorgen“ (least concern) um maken möss. Baartalk (Aethia pygmaea) Roodsnavelalk (Aethia psittacula) oder (Cyclorrhynchus psittacula) Toppalk (Aethia cristatella) Lüttjen Alk (Aethia pusilla) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Jonathan Alderfer (Rutg.): National Geographic complete Birds of Northamerica. National Geographic, Washington DC 2006, ISBN 0-7922-4175-4. Anthony J. Gaston, Ian L. Jones: The Auks (= Bird Families of the World. Bd. 4 (recte 5)). Oxford University Press, Oxford u. a. 1998, ISBN 0-19-854032-9. BirdLife Factsheet zur Gattung Aethia, upropen 31. Oktober 2010 Lüttalken. Mehr Biller, Videos oder Audiodateien to’t Thema gifft dat bi Wikimedia Commons.
Alken sünd en Geslecht ut de Familie vun de Alkenvagels. Dor höört twee Aarden to, man een is in dat 19. Johrhunnert utstorven un bloß een gifft dat hüdigendags noch. Groten Alk (Alca impennis) † Dogger (Alca torda) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Gill, F., Wright, M. & Donsker, D. (2010). IOC World Bird Names (version 2.6). (engelsch)
Teiste sünd en Geslecht ut de Familie vun de Alkenvagels. Dor höört dree Aarden to. Een vun jem, dor hannelt sik dat um den Gryllteist bi, kummt in de Gemarken rund um den Noordpol in de ganze Arktis vor un is in Middeleuropa regelmotig as Gastvagel to sehn. De beiden annern Aarden sünd in den Pazifik tohuse. Sunnerlich vun den Brillenteist weet man noch nich veel. Bi den Gryll- un den Duventeist gifft dat allerhand Unneraarden, bi den Brillenteist avers nich. All Aarden weert vun de IUCN so taxeert, datt se „nich in Gefohr“ (least concern) sünd. Brillenteist (Cepphus carbo) Gryllteist (Cepphus grylle) Duventeist (Cepphus columba) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Anthony J. Gaston und Ian L. Jones: The Auks. Oxford University Press, Oxford 1998, ISBN 0-19-854032-9 Urs N. Glutz von Blotzheim, K. M. Bauer: Handbuch der Vögel Mitteleuropas, Bd. 8/II, Charadriiformes (3. Teil), Schnepfen-, Möwen- und Alkenvögel, AULA-Verlag 1999, ISBN 3-923527-00-4 BirdLife Factsheet, upropen 10. Oktober 2010 Teiste. Mehr Biller, Videos oder Audiodateien to’t Thema gifft dat bi Wikimedia Commons.
Seepapagoyen (Seepapageien) oder Lunden (Fratercula) sünd en Geslecht ut de Familie vun de Alkenvagels. Dor höört dree Aarden to, de dat hüdigendags up de Noordhalfkogel wiethen gifft. Een is utstorven. Dor hannelt sik dat um Seevagels bi, de ehr Freten sunnerlich dör Dükern na Fisch fangt. Se bröödt in grote Kolonien an steile Küsten oder up Eilannen an de Küst. Nisten doot se in Felsklöven unner Felsen oder in Höhlen in'e Eer. De Geeltopplund un de Hoornlund leevt in den nöördlichen Pazifik, man de Seepapagooy is bloß man in'n nöördlichen Atlantik un in de Noordpolarsee tohuse. Geeltopplund (Fratercula cirrhata) Hoornlund (Fratercula corniculata) Seepapagooy (Fratercula arctica) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Anthony J. Gaston und Ian L. Jones: The Auks. Oxford University Press, Oxford 1998, ISBN 0-19-854032-9 Urs N. Glutz von Blotzheim, K. M. Bauer: Handbuch der Vögel Mitteleuropas, Bd. 8/II, Charadriiformes (3. Teil), Schnepfen-, Möwen- und Alkenvögel, AULA-Verlag 1999, ISBN 3-923527-00-4 Seepapagooy. Mehr Biller, Videos oder Audiodateien to’t Thema gifft dat bi Wikimedia Commons. Hoornlund. Mehr Biller, Videos oder Audiodateien to’t Thema gifft dat bi Wikimedia Commons. Geeltopplund. Mehr Biller, Videos oder Audiodateien to’t Thema gifft dat bi Wikimedia
De Seekuten oder Lummen (Uria) sünd en Geslecht ut de Familie vun de Alkenvagels. Dor höört twee Aarden to. Dor hannelt sik dat um Seevagels bi, de up de Noordhalfkogel veel to finnen sünd. Bloß to'n Bröden kaamt se an de Küsten, anners leevt se up de hoge See. Dicksnavelseekuut (Uria lomvia) Seekuut (Uria aalge) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt V. L. Friesen, A. J. Baker, J. F. Piatt: Phylogenetic Relationships Within the Alcidae (Charadriiformes: Aves) Inferred from Total Molecular Evidence. In: Molecular Biology and Evolution. Bd. 13, Nr. 2, 1996, S. 359–367, Volltext (PDF; 1,25 MB). Peter Harrison. Seabirds. An Identification Guide. Revised edition, reprinted. Christopher Helm, London 1988, ISBN 0-7470-1410-8. Hermann Heinzel, Richard Fitter, John Parslow: Pareys Vogelbuch. Alle Vögel Europas, Nordafrikas und des Mittleren Ostens. 5. Auflage, unveränderter Nachdruck der 4. Auflage. Paul Parey. Hamburg u. a. 1988, ISBN 3-490-22018-8. Josep del Hoyo, Andrew Elliott, Jordi Sargatal (Hrsg.): Handbook of Birds of the World. Volume 3: Hoatzin to Auks. Lynx Ediciones, Barcelona 1996, ISBN 84-87334-20-2. Jiří Mlíkovský, Johanna Kovar: Eine neue Alkenart (Aves:Alcidae) aus dem Ober-Oligozän Österreichs. In: Annalen des Naturhistorischen Museums Wien. A, Bd. 88,
Nindörp (hoochdüütsch Nindorf) is en Dörp in de Gemeen Langwedel in’n Landkreis Veern, Neddersassen. Binnen de Gemeen Langwedel höört de Oort to de polietsche Oortschop Hobüttel. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser af. De Naveröörd sünd Doolbröch un Hobüttel in’n Noorden, Schüülg’n in’n Noordoosten, Wall in’n Oosten, Scharnhors in’n Süüdoosten, Daulsen in’n Süden, Groten Eeßel un Lüttjen Eeßel in’n Süüdwesten un Förth un Langwedel in’n Noordwesten. Nindörp kummt an’n 24. Mai 935 as Nianthorp toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett. As in de Johren 1960 de Autobahn 27 boot worrn is, is de Straat merrn dör dat Dörp gahn. En Deel von de Hüüs liggt op de Noordoostsied un de Rest op de Süüdwestsied. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche
Daulsen is en Dörp in de Gemeen Veern in’n Landkreis Veern, Neddersassen. Binnen de Gemeen billt de Oort de polietsche Oortschop Daulsen. De Oort is mit Halsmöhlen un Neemöhlen tohoopwussen. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un Werser hen af. De Naveröörd sünd Förth, Nindörp un Hobüttel in’n Noorden, Wall in’n Noordoosten, Scharnhors un Doomöhlen in’n Oosten, Ulemöhlen un Neemöhlen in’n Süüdoosten, Halsmöhlen un Veern in’n Süden, Höltenwarder un Lüttjen Huttbargen in’n Süüdwesten, Groten Eeßel un Lüttjen Eeßel mit’n Holbmer Winkel in’n Westen un Langwedel in’n Noordwesten. Hobüttel kummt an’n 24. Mai 935 as Dauuisla toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett. In’n Eersten Weltkrieg sünd 24 Soldaten ut Daulsen fullen oder vermisst un in’n Tweten Weltkrieg 77. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche
Neernabargen is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Neernabargen. To dat Dörp höört ok de lüttjeren Öörd Lehrn un Saasloh mit to. De Oort liggt op de Linnelner Geest. Dat Water ut dat Rebeed flütt över Gravens na de Lehrde hen af. De Naveröörd sünd Neenföör un Saasloh in’n Noorden, Kükenmoor un Veernermoor in’n Noordoosten, Ihlden, Owe un Lehrn in’n Oosten, Grafel un Noordkampen in’n Oosten, Stemmen un Wittloh in’n Süden, Hogenabargen in’n Westen un Armsen un Specken in’n Noordwesten. Neernabargen kummt 1281 as Niderenouerbergen toeerst in de Oorkunnen vör. In’n Eersten Weltkrieg sünd 16 Soldaten ut Neernabargen fullen oder vermisst un in’n Tweten Weltkrieg 49. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort is an’n 1.
Seevagels oder Seevogels sünd Aarden mank de Vagels, de sik an de See anpasst hefft un dor ok leven doot. Alltohopen weert dor 275 Aarden to rekent. Tyypsche Seevagels sünd u. a. de Stormvagels, wo ok de Albatrosse to rekent weert. Se sünd sunnerlich dor anpasst, jummerlos over de See hen to flegen. Dor bruukt se ok de Upwinnen over de Wellen bi. De geevt jem Updrift, un so könnt se länger flegen. Annere Seevagels sünd Pinguine, Alkenvagels as de Seepapagooy oder de Seekuten, Strandhecksters un Kluten Seevagels leevt länger as annere Vagels, fangt eerst later an, sik to vermehren un hefft ok weniger Towass as annere Aarden. Normolerwiese befaat se sik avers ok länger mit de Lütten, as annere Vagels. De meisten Seevagels boot ehre Nester in Kolonien. Dor bröödt denn vun en poor Dutz bit hen to en poor Millionen Vagels. De wecken Aarden sünd bekannt as Treckvagels un sünd lange unnerwegens. Dor fleegt se over’n Äquater bi weg un towielen fleegt se eenmol um’e Eer rum. Seevagels hefft sik up twee Aarden an dat Leven up See anpasst: Seevagels as Kieren un Stormvagels leeft in’e Luft over de See. Se könnt bannig goot seilen un hefft lange,
Gösta Hansson (* 26. Februar 1898 in Annelund bi Landskrona in Sweden; † 23. Dezember 1979 in Bjärred, Sweden) weer en Gutsverwalter in Nückel bi Bremerhoben. Gösta Hansson weer de Söhn vun Olov Hansson un sin Fro Kerstin. Born weer he op den Hoff vun sin Öllern in Annelund bi Landskrona. As he de högere Landweertschopschool in Svalöv (Sweden) afslaten harr, gung he na Däänmark. Acherna gung he torüch na Sweden. 1921 harr he Arbeit funn op dat Gut Heinrichslust bi Hogenselchow in Vörpommern. As Hugo Stinnes to Besöök dar weer, het he Gösta Hansson kennen lihrt. Stinnes het gau markt, de Hansson harr een ansleegschen Koop un geev em 1922 een Stell op sin Gut „Herrschaft Wurchow“ in Achterpommern. To düsset Gut hört noch veele annere Gutshööv to un dat Leid dor över harr een Direktor. Stinnes harr ok een Gutshoff in Nückel un de Verwalter Erik Andersson, ok een Keerl ut Sweden, weer krank wuurn un so kriggt Hansson den Updrach in ’n Juni 1923 den Verwalter Andersson to vertreden. Dat harr he doon bet to’n November 1924. As Andersson an’n 11.Februar 1927 dotbleiven is, kreeg Hansson de Steed. Dat weer goot so, den nu weer he nich
Annelund betekent Annelund, Oort in de Kommun Herrljunga in Sweden, Annelund, Stadtdeel von Västerås, Sweden, Annelund, Stadtdeel von Malmö, Sweden, Annelund, Grafffeld op Gotland, Sweden, Annelund, Oort in de Kommun Landskrona, Sweden. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Doolbröch (hoochdüütsch Dahlbrügge) is en Dörp in de Gemeen Langwedel in’n Landkreis Veern, Neddersassen. Binnen de Gemeen Langwedel höört de Oort to de polietsche Oortschop Hobüttel. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser af. De Naveröörd sünd Völkersen in’n Noorden, Heidkroog in’n Noordoosten, Oobering, Holbm un Schüülg’n in’n Oosten, Wall in’n Süüdoosten, Hobüttel, Nindörp un Förth in’n Süden, Langwedel in’n Süüdwesten un Langwedelermoor in’n Noordwesten. Doolbröch kummt 1548 as Dalbrügge toeerst in de Oorkunnen vör. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett al von öllers to de Buurschop un later to de Gemeen Hobüttel höört, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Sietdem höört
Schüülg’n (hoochdüütsch Schülingen) is en Dörp in de Gemeen Langwedel in’n Landkreis Veern, Neddersassen. Binnen de Gemeen Langwedel höört de Oort to de polietsche Oortschop Hobüttel. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser af. De Naveröörd sünd Oobering, Heidkroog un Holbm in’n Noordoosten Wall un Daulsen in’n Süden, Nindörp un Hobüttel in’n Süüdwesten, Doolbröch in’n Westen un Völkersen in’n Noordwesten. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett al von öllers to de Buurschop un later to de Gemeen Hobüttel höört, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Sietdem höört Schüülg’n to de Oortschop Hobüttel. Schüülg’n is evangeelsch-luthersch präägt un höört to dat Kaspel von’n
De Samtgemeen Thänhusen (hoochdüütsch Samtgemeinde Thedinghausen) weer en Rebeetsverband in’n Landkreis Bruunswiek. Se leeg in de Exklaav Thänhusen, de üm un bi 150 Kilometer weg in’n Noordoosten von Bruunswiek weer. De Samtgemeen is to’n 1. Januar 1966 ut de söven Gemenen Ahsen-Oetzen, Dibbelsen-Dönnerstäen, Eißel, Holtdörp-Lunsen, Hostäe, Thänhusen un Werder billt worrn. De Samtgemeen harr en Samtgemeenutschuss mit söss Maten. Dat Raadhuus leeg in de Poststraat in Thänhusen. Mit de Kommunalreform von’n 1. Juli 1972 is de Samtgemeen denn wedder oplööst worrn. De Gemenen hebbt sik to de Gemeen Thänhusen binnen de ne’e, düüdlich gröttere Samtgemeen Thänhusen tohoopdaan. Blots Ahsen-Oetzen is Deel von de Gemeen Morsen worrn. Dat Rebeed is dorbi von’n Landkreis Bruunswiek an’n Landkreis Veern wesselt. ~1971: Cordes –30. Juni 1972: Heinrich Busch